Nicasius von Reims

Dr **Nicasius vu Reims**, àui **Nychasius** gschrììwa (làtiinisch ; frànzeesch ** ; † 407 odd’r 451), ìsch vu 400 bis züa siim Tood Bischoof vu Reims gsìì. Ar ìsch naawa-n-em Remigius (†&nbsp;533) dr bediitendschta Hailiga vu dr Schtàdt un gheert zär Gruppa vu da „Kopftraager“.

## sii Laawa
Àls Bischoof hàt dr Nicasius àn dr Schtälla vum hìttiga Mìnschter a Màriakìrìch loo bàuija. Wu d’ Wàndààla ànna 407 bzw. d’ Hunna ànna 451 d’ Schtàdt äroowert hann, hàt dr Nicasius vor dr Màriakìrìch uff sìe gwàrta. D’ Wàndààla hann’na un siina Schwäschter Eutropia-n-änthàuipta; sa hann d’rnooh sii Kopf dur d’ Schtàdt trajt. Àui dr Diàkon Florentius, dr Lektoor Jucundus un àndra G’fährta sìnn ärmoordert worra. Dr Nicasius ìsch mìt siinera Schwäschter ìn’ma Grààb bii dr Agricolus-Kìrìch z’ Reims beardigt worra.

Maa hàt gsajt, àss àm Grààb mehrera Wunder gsìì sìnn. Doo ìsch schpeeter a Bàsilika ärrìchta worra, wo noh-n-em Nicasius gnännt worra-n-ìsch. Ànna 893 hàt dr Arzbischoof Fulko vu Reims em Nicasius siina Relikwia ìns Reimser Màriadoom ìwwertrajt. D’ Kopfrelikwia vum Nicasius ìsch ìn dr Àbtai St-Vaast bii Arras (Nordfrànkrììch) z’ sah, àndra Relikwia sìnn z’ Dornick (Belgia) z’ fìnda. Wittera Relikwia hàt dr Mänch Hrabanus Maurus ìns Dom vu Fulda (Hesse) gebrocht.

## em z’ eehra
Dr Nicasius ìsch Schutzhailiger geega-n-Àuigakrànkhaita un Miisaplààga. Ar ìsch àui Schutzpàtroon vu dr Schtàdt Reims. Ar wìrd ìn dr reemisch-kàthoolischa Kìrìch àm 14. Dezamber geehrt.

Z’ Reims ìsch a Kìrìch noh-n-em Nicasius gnännt *(église Saint-Nicaise)*. Sa ìsch ìn da 1920er Joohra bàuija worra. Z’ Cuis bii Épernay ìsch àui s’ Dorfkìrìch noh-n-em gnännt. Ìm Rascht vum Frànkrììch sìnn wittera Nicasiuskìrcha z’ fìnda. Z’ Reims sìnn àui a Plàtz un a Schtrooss noh-n-em Nicasius gnännt *(place* un *rue Saint-Nicaise)*. Zallamols ìsch ìm 1. Arrondissement vu Pàriis a Schtrooss noh-n-em Nicasius gnännt gsìì.

## dr Nicasius ìn dr Kunscht
; Glààsfanschter

Nicaise baSilique 98950.jpg|Glààsfanschter mìt’m hl. Nicasius ìn dr Bàsilika St. Remigius z’ Reims
Nicaise 05256.JPG|Glààsfanschter mìt dr Hällakwààl vum Nicasius, Jucundus un Florentius ìn dr Àndreàskàpall z’ Reims
Saint Nicaise 593.JPG|Glààsfanschter vum hl. Nicasius ìn dr Maison Saint-Sixte z’ Reims
St-Jean Baptiste et Nicaise 5392.JPG|dr hl. Johànnis dr Taifer un dr Nicasius uff’ma Glààsfanschter ìm Reimser Mìnschter
Nicaise 07081.JPG|Glààsfanschter mìt’m hl. Nicasius ìn dr Kìrìch St. Petrus un Paulus z’ Épernay
Paris Louvre877.JPG|Owertail vum Glààsfanschter ìm Louvre (13. Joohrhundert)
Paris Louvre876.JPG|Untertail vum Glààsfanschter ìm Louvre

; Schtàtüüta

Cathédrale ND de Reims - portail des Saints (05).JPG|Schtàtüüta vum hl. Nicasius àm Nordkweerhüüsportààl vum Reimser Mìnschter (13. Jh.)
Château-l'Abbaye (Nord, Fr) église, statue Saint Nicaise.JPG|a Schtàtüütla vum hl. Nicasius ìn dr Nicasiuskìrìch z’ Château-l’Abbaye ìm Nordfrànkrììch
Rouen - cathédrale Notre-Dame, intérieur 86.jpg|a Schtàtüütla vum hl. Nicasius ìn dr Àgathakàpall ìm Mìnschter vu Rouen (Normàndii)
Saint Nicaise Glicourt.JPG|a Schtàtüütla vum hl. Nicasius ìn dr Martinskìrìch z’ Glicourt (Normàndii)
Saint-Nic Église Saint-Nicaise Nicaise 203.jpg|a Schtàtüütla vum hl. Nicasius ìn dr Nicasiuskìrìch z’ Saint-Nic (Britànnia)
Vétheuil (95), église Notre-Dame, nef, statue de saint Nicaise (3e pilier nord, côté est).JPG|a Schtàtüütla vum hl. Nicasius ìn dr Liawafràuikìrìch z’ Vétheuil (Île-de-France)
Domkirka statuer 55.jpg|Schtàtüüta vum hl. Nicasius àm Nidarosdom z’ Trondheim (Norweega)

; Wàppa

Blason de l'abbaye de Saint-Nicaise de Reims - version 2.svg|d’ Wàppa vu dr ehamooliga Àbtai St. Nicasius z’ Reims
Blason Fives 59.svg|d’ Wàppa vum Viartel Fives z’ Lille (Nordfrànkrììch)


## Lìteràtüür
* 
* 
* 

## Weblìnks

* Biogràfii ìwwer dr Nicasius von Reims ìm *Ökumenische Heiligelexikon* (hoochdiitsch)
* Biogràfii ìwwer dr Nicasius vu Reims uff *Nominis* (frànzeesch)
* Biogràfii ìwwer dr Nicasius vu Reims uff dr Websitta vum Arbìschtumm Reims (frànzeesch)
* Biogràfii ìwwer dr Nicasius vu Reims bii *CatholicSaints.Info* (anglisch)
*